[{"text_idx": "#000000", "text": "Eritellimus nr. 4 tuli Londonist, kus elavad koos eestlasest perenaisega kaks kassi, Kiisu ja Frisky. Kui Marge meile oma kiisudest kirjutas, ja u\u0308tles, et nad on o\u0303de-vend, siis oli kohe selge, et tuleb leida vanaso\u0303na o\u0303e-venna teemal. Vietnami vanaso\u0303na \u2013 O\u0303ed-vennad on sama la\u0308hedased kui ka\u0308ed-jalad sobis ha\u0308sti. U\u0308htaegu omavahel la\u0308hedaselt seotud ja samas nii erinevad. Kiisud kannavad Inglise lipu va\u0308rve \ud83d\ude42"}, {"text_idx": "#000001", "text": "Teen magustoiduks leivasuppi rosinatega. Arutame Tarieliga, et see oli ka meie lapsepo\u0303lves tihti magustoiduks, aga et rosinaid polnud alati lisada.Mika so\u0308o\u0308b ko\u0303nealust desserti.Siis u\u0308tleb veendunult: See on mo\u0303ttetusupp, kus rosinaid sees pole! \ud83c\udf47 #to\u0303nisson"}, {"text_idx": "#000002", "text": "Elsa multika u\u0308mberjutustus Mikale.Mina: Prints tahtis Annaga abielluda kui nad olid olnud koos kolm pa\u0308eva. Mis sa arvad, kas nii ruttu peaks abielluma?Mika: Ei! Enne tuleb ta\u0308hed selgeks o\u0303ppida, targaks saada ja siis vo\u0303ib abielluda!Tark naine on ra\u0308a\u0308kinud\ud83d\udc98"}, {"text_idx": "#000003", "text": "Kolmas eritellimus Lucky Laikale oli pilt lehmast. Selle tellis Tiina, kellel koos abikaasaga on huvitav mo\u0303te teha korda endine laudahoone ning hakata seal korraldama kultuurisu\u0308ndmusi. Leidsin mo\u0303nusa zen Hiina vanaso\u0303na \u2013 Ole kannatlik, heinast saab peagi piim."}, {"text_idx": "#000004", "text": "Lehm kannab seelikut, millel on Ridala mustritriip, just selles kihelkonnas laudahoone asubki. Siin pole tegemist konkreetse lehmaga, kuid Tiina sooviks oli, et ta oleks must-valge kirju."}, {"text_idx": "#000005", "text": "Kui esimene tellimusto\u0308o\u0308 koroona-kriisis valmis valgest koerast, siis ja\u0308rgmiseks oli tellimus mustast koerast \ud83d\ude42 Chow-chow u\u0308linummi nimega, Mustikas, on ta\u0308naseks pa\u0308evaks, (ta\u0308iesti juhuslikult kirjutan seda postitust tema su\u0308nnipa\u0308eval, 22. nov.2020) 1-aastane ja juba va\u0308ga kuulus. Temast on vahepeal valminud ta omaniku sujuva sulejooksuga, Marge Pa\u0308rnitsa, kirjutatud ja minu poolt illustreeritud raamat, lisaks on tal koos Margega \u201cHea Lapse\u201d ajakirjas oma kolumn ning ta on inspireerinud paljusid lapsi end joonistama. Mustikas ka\u0308ib ka to\u0308o\u0308l \ud83d\ude09 Tema perenaine, Marge, to\u0308o\u0308tab Tartu Ma\u0308nguasjamuuseumis ning koer ka\u0308ib temaga seal kaasas. Selle pildi loomisel aitas Marge palju kaasa. Alustuseks otsis ta va\u0308ga laheda vanaso\u0303na Kalajoki piirkonnast, Soomes, mis on la\u0308hedal kohale, kust Mustikas pa\u0308rit on \u2013 Pimedus ei hammusta, ainult nuusutab pisut. Ja ka mustikamustriga tapeet oli Marge mo\u0303te!Joonistades mo\u0303tlesin ko\u0303igile, kes pimedust pelgavad, kaasaarvatud ma ise, et pimedust on hea endale ette kujutada musta kutsuna sinises pidz\u030caamas, kes vaid so\u0303bralikult nuusutab ja kelle keel on o\u0308o\u0308sinine nagu mustikad."}, {"text_idx": "#000006", "text": "Marge on nii armas ja ta\u0308nuva\u0308a\u0308rne joonistusto\u0308o\u0308de tellija olnud ning jagab minuga ka inimeste u\u0308tlusi piltide kohta. Na\u0308iteks Marge ema reaktsioon Mustika pilti na\u0308hes oli selline: \u201cPalun u\u0308tle Oliviale, et mul on nu\u0308u\u0308d pool tundi suu lahti.\u201d Ja siis hu\u0308u\u0308atas: \u201cKUIDAS SAAB OLLA INIMESEL NII PALJU ANDI!\u201d"}, {"text_idx": "#000008", "text": "2020 \u2013 aasta, mil maailm muutus\nVa\u0308rsked kommentaaridMonika, S\u030cveitsi valge lambakoer Pa\u0308rtuArhiiv"}, {"text_idx": "#000010", "text": "Monika, S\u030cveitsi valge lambakoer Pa\u0308rtu"}]